
שינויים בתקציב לשנת 2009

היו"ר משה גפני:


אני פותח את ישיבת ועדת הכספים.


אני מתחיל עם שלוש העברות של מענקי איזון. יש העברה אחת שאני עיכבתי שהיא רק הודעה.

1.
בקשה מספר 57001, התחייבויות משנה קודמת בסעיפים השונים.

2.
בקשה מספר 18002, תוכניות הבראה וגם כאן מדובר בעודפים.

3.
פנייה  מספר 34 ו-35, התקציב השוטף של מענקי האיזון לשנת 2009 .

אנחנו מצביעים על בקשה מספר 57001.

ה צ ב ע ה

בקשה מספר 57001 – אושרה פה אחד

אנחנו מצביעים על בקשה מספר 18002.

ה צ ב ע ה

בקשה מספר 18002 – אושרה פה אחד

אנחנו מצביעים על פניות מספר 34 ו-35.

ה צ ב ע ה

פניות מספר 34 ו-35 – אושרו פה אחד

אנחנו ממשיכים בפניות לוועדה.

פניות מספר 2 ו-3 – ביטחון.

קריאה:


הפנייה נועדה להעביר 286 מיליון שקלים לתקציב הביטחון, שונות. זה סכום שכבר אושר בוועדת חוץ וביטחון ויותר מזה אי אפשר להוסיף.

היו"ר משה גפני:


אנחנו מצביעים.

ה צ ב ע ה

פניות 2 ו-3 – אושרו פה אחד

פנייה מספר 15.

אורי אריאל:

הערה לסדר. האישור שנעשה כרגע, יש בו מכשלה חוקית. אני לא בא לערער על ההצבעה אלא אני רוצה אולי לתקן משהו. כרגע מי שצריך לאשר זאת הוועדה המשותפת לתקציב הביטחון.

קריאה:

ועדת החוץ והביטחון. זה לא משרד הביטחון. 286 זה לא משרד הביטחון.

אורי אריאל:

זה משרד ראש-הממשלה?

קריאה:

בין השאר.

אורי אריאל:

יש כאן בעיה. חוקית זה צריך לבוא לאישור כאן ואז אומרים שזה יאושר בוועדה לשירותים. אנחנו מצביעים כאן טכנית לחלוטין.

היו"ר משה גפני:


נדבר על זה.

אורי אריאל:

אני מציע שפעם תעשו סדר כי זה לא רציני, וסליחה. אני לא הצבעתי אבל מי שרוצה, יאשר את זה ככה. אפשר לשנות את החוק ולהתאים את זה. אם זה סוד, שיהיה קבוע בוועדה לשירותים.

קריאה:

בדרך כלל זה לא מגיע לוועדת הכספים אלא זה מגיע ישירות לוועדת חוץ וביטחון. העניין הוא שהמקור מגיע מסעיף 45 ולכן ההקטנה של סעיף 45 מחייבת אישור ועדת הכספים.

אורי אריאל:

לפי איזה חוק זה מאושר בוועדת חוץ וביטחון? בתת הוועדה לשירותים חשאיים?

קריאה:

לפי התוספת השלישית לחוק יסודות התקציב.

אורי אריאל:

תראה לי את זה.

פניה קירשנבאום:

אדוני היושב-ראש, יש לי שאלה אליך. אנחנו דיברנו כאן בוועדה – ואני חוזרת לאותו נושא – כאשר ביקשנו לקבל את ההעברות האלה לפחות זמן מה לפני הישיבה. לפחות יום לפני הישיבה ואפילו שעתיים לפני הישיבה. אנחנו יושבים כאן משעה 10:00 בבוקר ועכשיו אני מקבלת את הדף הזה ולצערי הרב עכשיו אני מגלה שיש דברים שהיו אמורים להיות כאן אבל הם לא נמצאים כאן. אם אתם רוצים שאני אצביע נגד, אני יכולה להצביע נגד כל סעיף.

היו"ר משה גפני:


לא. 

פניה קירשנבאום:

אני כאן משעה 10:00 בבוקר ויכולתי אולי עוד לשנות משהו.

היו"ר משה גפני:


יש כאן בעיה טכנית שצריך להתגבר עליה. 

פניה קירשנבאום:

הבעיה הטכנית הופכת לבעיה עקרונית.

היו"ר משה גפני:


צריך למצוא פתרון. חלק גדול גם אני רואה עכשיו.

פניה קירשנבאום:

ישב כאן אודי ניסן ואני אמרתי את עמדתי בעניין הזה. אנחנו לא מדברים על עניינים אישיים אלא אנחנו מדברים על גורלה של מדינת ישראל. עלה נושא של ביטחון פנים ועיר ללא אלימות. הוקצבו לזה 15 מיליון שקלים. אנחנו מנסים לעקוב מתי הכסף יגיע למשרד לביטחון פנים כדי שהפרוייקט הזה יצא לפועל, ואני שוב עוברת ורואה שהכסף לא מגיע. ישב כאן אודי ניסן ואמרתי לו שהוא זה שמעכב את הפרוייקט הזה בסופו של דבר אבל מה קורה? אני מגיעה ושוב הפרוייקט לא נמצא כאן בספרים.

אורי אריאל:

אני בטוח שבמשפט אחד שלך ובשיחת טלפון שלך קצרה עם הממונה על התקציבים, כל החומר יועבר למנהל הוועדה במייל. מהרגע שזה במייל, הצעירים דווקא – לא אני כי אני לא יודע – יודעים ללחוץ וזה מגיע לאיזו תפוצה שאתה רוצה.

טמיר כהן:


את הסוגיה הזאת כבר בדקנו לא פעם ולא פעמיים. משרד האוצר עדיין לא שלח לנו שום דבר במייל ולדעתי הוא גם לא יהיה ערוך לעשות את זה.

היו"ר משה גפני:


אני אדבר עם הממונה על התקציבים. אני אדבר גם עם מנהל הוועדה. אני מסכים שיש בעיה.

פניה קירשנבאום:

איך פותרים אותה?

היו"ר משה גפני:


הציע אורי אריאל שאני אדבר עם אודי ניסן ואני אדבר אתו. אגב, יש בעיה ספציפית עם ה-15 מיליון שקלים?

פניה קירשנבאום:

כן. אודי אמר שאין שום בעיה, שהוא פותר ואין שום בעיה.

היו"ר משה גפני:


אני אדבר עם אודי ניסן אחרי הישיבה ואני אדבר אתו גם על הנושא הזה.

ציון פיניאן:

זה אותו נושא של המתנ"סים שעדיין לא הגיע לכאן.

היו"ר משה גפני:


בכמה כסף מדובר בנושא המתנ"סים?

ציון פיניאן:

10 מיליון שקלים.

היו"ר משה גפני:


אני חושב שזה מופיע כאן. 

פניה קירשנבאום:

אני אצביע נגד כל ההעברות של משרד האוצר.

היו"ר משה גפני:


פנייה מספר 15, זאת פנייה של האוצר, אבל הרפרנט איננו. נדלג על זה.

פנייה מספר 69 – קליטת עלייה

אופיר להב:


מדובר בשינויים פנימיים לצורך עידוד עלייה ופעילויות של המשרד.

היו"ר משה גפני:


אנחנו מצביעים.

ה צ ב ע ה

פנייה מספר 69 – אושרה פה אחד

פנייה מספר 70 – משרד התעשייה

דוד שטיינמץ:


השינוי הזה הוא שינוי פנימי במעונות יום ובהכשרת נוער.

היו"ר משה גפני:


יש לך הסבר למה במעונות ובמשפחתונים לפי הקריטריונים החדשים פגעתם בתעריפים של השכבות החלשות? כלומר, בשנה שעברה אישה עובדת שהשתכרה 2,335 שקלים לחודש קיבלה דרגה 3 מסובסדת על ידי המדינה, על ידי משרד הרווחה. למה הורדתם את זה ל-2,000 שקלים? כלומר, אם אישה עובדת משתכרת היום 2,100 שקלים, היא תצטרך לשלם הרבה כסף יחסית לשנה שעברה. למה משרד התעשייה, כאשר יש שר  והשר – ואני באמת חושב כך – פועל בכל כוחו לסייע לשכבות החלשות, למה אתם החלטתם לפגוע בנשים עובדות במצב כלכלי קשה? למה?

דוד שטיינמץ:


אני אסביר. אם היום נסתכל על התפלגות ילדים במעונות יום, נראה התפלגות א-נורמלית לחלוטין ואני אומר מה הכוונה א-נורמלית. החלוקה של התקציב מחולק היא ש-60 אחוזים דרגה 3 מקבל, 30 אחוזים דרגה שלא מקבלת סבסוד, ורק 10 אחוזים, מה שנחשב דרגות הביניים. דרגות הביניים הן הורים צעירים. אלו בקושי מקבלים היום, בגלל המבנה הא-נורמלי של ההתפלגות. מה שניסינו כרגע לעשות זה שאמרנו שהיות שכאשר בנינו את זה, בנינו את זה לפני שהוחלט לתת לנו תוספת תקציבית למעונות יום. אמרנו היות שנתנו לנו עוגה נתונה.

היו"ר משה גפני:


תוספת.

דוד שטיינמץ:


לא. יש לנו עוגה תקציבית נתונה, לפני התוספת. כל השנים אנחנו הלכנו לקראת השכבות הנמוכות ובאמת 60 אחוזים מההורים מקבלים בדרגות נמוכות. יצא שמספר משפחות מסוים מקבל. החלטנו השנה לעשות את ההתפלגות טיפה יותר נורמלית. כלומר, דרגה 3 יקבלו סבסוד יותר נמוך, אבל דרגות הביניים, 4, 5 ו-6, ודרגה 9, שלא קיבלה סבסוד, יקבלו סבסוד.


כתוצאה מהמהלך הזה הצלחנו להכניס כ-6,000 משפחות שהן לא מוגדרות משפחות עשירות, שנכון לשנה שעברה לא קיבלו סבסוד, והן מקבלות סבסוד מסוים. כלומר, המהלך הזה יצר מצב שבמקום לחלק את העוגה למספר מסוים, ניסינו להגדיל את המספר.  האימא שהיא בדרגה 3, יכול להיות שהיא הייתה 2,300 שקלים, ירדה לדרגה 4 והיא משלמת יותר.

היו"ר משה גפני:


קיבלתם תוספת?

דוד שטיינמץ:


התוספת שעכשיו קיבלנו היא לשנת הלימודים תש"ע.

היו"ר משה גפני:


כמה תוספת קיבלתם?

דוד שטיינמץ:


אנחנו אמורים לקבל תוספת של  בסביבות ה-350 מיליון שקלים.

היו"ר משה גפני:


עם זה הייתם יכולים לקדם את הנשים.

דוד שטיינמץ:


על הכסף הזה עדיין אין לנו דיון.

היו"ר משה גפני:


אני ביקשתי מהמנכ"ל לקיים דיון ואמרתי את זה גם בישיבה הקודמת. הוא דיבר אתי אתמול והוא אמר שיהיה דיון עם השר בימים הקרובים. אנחנו נקיים את הדיון הזה, כי אני לא רוצה להצביע נגד. לכן אנחנו נדחה את הדיון בפנייה בכמה ימים.

דוד שטיינמץ:


אם לא מאשרים את זה, אי אפשר יהיה לשלם לארגונים. אלה תשלומים לסבסוד ארגוני הנשים. הסכום הזה הוא כסף עבור התשלום שהמשרד משלם לכל הגופים, לארגוני הנשים, שמפעילים מעונות יום. אם לא תאשרו, זה יעצור את התקציב.

היו"ר משה גפני:


אני אחזור לזה אחר כך.

קריאה:

אני רוצה להתייחס לפנייה הקודמת, פנייה מספר 15.

היו"ר משה גפני:


חברת הכנסת קירשנבאום, את תסכימי להצביע בעד בקשה של האוצר?

פניה קירשנבאום:

בינתיים אני מבקשת רביזיה.

היו"ר משה גפני:


לא, עוד אין רביזיה כי עוד לא הצבענו.

פניה קירשנבאום:

אנחנו בינתיים בבירור.

היו"ר משה גפני:


בסדר.  אז גם את זה בינתיים נדחה לאחר כך.

פנייה מספר 76 – משרד התחבורה

הרצל בן-יהושע:


הפנייה נועדה לאפשר העסקת סטודנטים על ידי שינוי שהוא שינוי פנימי למשימות שהן משימות חד פעמיות, שבעיקרן הן העברת קבצים למחשוב ותגבור משרדי הרישוי בשעות השיא.

היו"ר משה גפני:


אנחנו מצביעים.

ה צ ב ע ה

פנייה מספר 76 – אושרה פה אחד

פנייה מספר 87 – רשות הטבע והגנים

קריאה:

הפנייה היא להעברת מיליון שקלים ממשרד ראש הממשלה לרשות הטבע והגנים. הפנייה נעשית בהתאם להחלטת הממשלה מספר 33667. זה חלקו של משרד ראש הממשלה.

אורי אריאל:

יש לי בקשה להשהות את זה. יש דוח מאוד חמור פנימי בתוך הרשות על בנייה בלתי חוקית וניצול לרעה של מתקנים. זה נושא שהולכים להעלות לדיון קרוב בוועדה לענייני ביקורת המדינה. אני מבקש לדחות את הדיון ולא להצביע היום.

היו"ר משה גפני:


אתה בטוח?

אורי אריאל:

כן. אני אומר רק דברים שאני בטוח. 

היו"ר משה גפני:


אני מציע שכן נצביע ותבקש רביזיה ואני לא אצביע עליה.

אורי אריאל:

בסדר.

היו"ר משה גפני:


אנחנו מצביעים.

ה צ ב ע ה

נגד – 1

פנייה מספר 87 – אושרה

אורי אריאל:

אני מבקש רביזיה.

היו"ר משה גפני:


פנייה מספר 91 – משרד התחבורה

הרצל בן-יהושע:


מדובר כאן בשינוי פנימי בתקציב הפיתוח של משרד התחבורה שנועד להתאים את ההרשאה להתחייב להיקף החוזה שיש, היקף המפרט בכביש בירקא. אנחנו רוצים להעביר את זה מסעיף אחר במשרד התחבורה ולקבל התחייבויות בהתאמה.

היו"ר משה גפני:


אנחנו מצביעים.

ה צ ב ע ה

פנייה מספר 91 – אושרה פה אחד

פניות מספר 95 עד 96 – משרד הפנים

יהונתן בר סימנטוב:


הפנייה התקציבית נועדה להעביר עודפי תחום 0604 לתחום 6804 שהוא מרכז את הפעילות שם החל משנת 2009.

היו"ר משה גפני:


זה היה כבר בוועדה.

יהונתן בר סימנטוב:


העודפים עברו. בגלל שעד שנת 2008 זה טופל בסעיף 06, העודפים עברו לסעיף 06 ועכשיו אנחנו מעבירים אותם לסעיף 68, שם הנושא מטופל בשנת 2009.

אורי אריאל:

אתה אחראי גם על משרד הדתות?

יהונתן בר סימנטוב:


נכון.

אורי אריאל:

אולי תוכל לעזור לנו לפתור את בעיית רבני גוש קטיף שאנחנו עוסקים בה ללא לאות. אתה יכול לעזור לנו בזה?

יהונתן בר סימנטוב:


כן.  צריך לעשות פנייה תקציבית מקבילה ולקדם את הנושא.

אורי אריאל:

אבל האם אתה יכול לומר בינתיים למשרד הדתות שהכסף יועבר וכי האוצר דואג לזה ומטפל בזה במהירות, ושאתה מבקש מהם לשלם עכשיו, לפני החגים, את משכורות הרבנים? אולי תעזור לנו לפתור את העוול הזה.

היו"ר משה גפני:


בשבוע שעבר ביקשנו משירה גרינברג במשרד האוצר והיא התחייבה לתת תשובה תוך שבועיים.

אורי אריאל:

החגים מגיעים.

היו"ר משה גפני:


בסדר. אם אתה יכול בבקשה לבדוק את העניין הזה? כולנו דורשים את זה כי אנחנו חושבים שזה עוול גדול.

קריאה:

רציתי לומר שהחודש ישולמו שוב משכורות הרבנים בגוש קטיף ולא בדרך המלך אלא מצאנו פתרון זמני. אני מקווה שעד החודש הבא כבר יימצא פתרון קבוע.

היו"ר משה גפני:


אנחנו מצביעים.

ה צ ב ע ה

פניות 94 עד 96 – אושרה פה אחד

פניות מספר 98, 100 ו-102 – משרד הדתות

קריאה:

משרד האוצר מעביר לנו 14 מיליון ו-730 אלף שקלים לטובת תוכניות הבראה כאשר 10 מיליון ניתנים ברזרבה.

היו"ר משה גפני:


ההעברה הזאת איננה קשורה למינויים. לא, אתה לא צריך לענות.

קריאה:

אלה תוכניות הבראה.

היו"ר משה גפני:


אנחנו מצביעים.

ה צ ב ע ה

פניות 98, 100 ו-102 – אושרו 

פניות מספר 99 ו-101 – רשות האוכלוסין

יהונתן בר סימנטוב:

 
מדובר ביצירה של ארכיב ממוחשב בכל לשכות מינהל האוכלוסין. זה פרוייקט שבא למחשב את כל הארכיבים שקיימים כרגע בצורה לא ממוחשבת, כך שהכל יהיה סרוק. מדובר ב-100 מיליון מסמכים שנמצאים בלשכות האוכלוסין והכוונה היא למחשב את כל הנושא הזה לצורך ייעול העבודה במינהל אוכלוסין. ברגע שהכל יהיה ממוחשב, יהיה הרבה יותר פשוט לפקידים שם למצוא את הנתונים ולא יהיה צורך כל פעם לפנות לארכיבים השונים.

היו"ר משה גפני:


אנחנו מצביעים.

ה צ ב ע ה

פניות מספר 99 ו-101 – אושרו פה אחד

פניות מספר 95 ו-97 – משרד ראש הממשלה


מישהו יכול להסביר לנו מה זה? יש רפרנט או אין?

קריאה:

המספרים שבפני הוועדה אלה לא המספרים שמגיעים אלינו.

היו"ר משה גפני:


בקשה מספר 04118, 13, 108.

קריאה:

הפנייה נועדה לתת תוספת של 15 מיליון שקלים למשרד לשירותי דת בהתאם לסיכום תקציבי עם המשרד.

היו"ר משה גפני:


מה זה הסכמים קואליציוניים?

אמנון כהן:

איפה אתה רואה הסכמים קואליציוניים?

היו"ר משה גפני:


הנה, יורד מההסכמים הקואליציוניים. אולי מורידים לנו?

אמנון כהן:

זאת פעילות של המשרד.

ניסן סלומינסקי:

הרבה פעמים יש להם סעיף של הסכמים. הם תכננו לתת הרבה יותר בהסכמים.

אמנון כהן:

אלה הסכמים שלנו ולא של יהדות התורה.

ניסן סלומינסקי:

הם חשבו בהסכמים הקואליציוניים לתת הרבה יותר כסף ממה שהם גמרו. יש להם שם כסף ועכשיו הם מתחילים להוציא.

היו"ר משה גפני:


בסדר. אתה צודק.  לא עושים בעיות עם הסכמים קואליציוניים.  אנחנו מצביעים.

ה צ ב ע ה

פניות מספר 95 ו-97 – אושרו פה אחד

פניות מספר 103 ו-104

יהונתן בר סימנטוב:


הפנייה עוסקת במתן תוספת לתקציב משרד הפנים לנושא הוצאות משפטיות.

היו"ר משה גפני:


מה הבעיה?

יהונתן בר סימנטוב:


למשרד הפנים יש הרבה הוצאות משפטיות בעקבות טביעות בחופי רחצה. 

היו"ר משה גפני:


אנחנו מצביעים.

ה צ ב ע ה

פניות מספר 103 ו-104 – אושרו פה אחד

פנייה מספר 106 – משרד החקלאות

שלומית נקש:


הפנייה נועדה להעביר תקציב שהיה בעתודה ולאחר אישור שר החקלאות הוא עובר לתקנות לביצוע. הכסף עובר מהעתודה לביצוע, לתקנות לביצוע.

היו"ר משה גפני:


בכמה כסף מדובר?

שלומית נקש:


בסביבות 40 מיליון שקלים.

היו"ר משה גפני:


אנחנו מצביעים.

ה צ ב ע ה

פנייה מספר 106 – אושרה פה אחד

פנייה מספר 109 – משרד התקשורת

קריאה:

הפנייה נועדה לתקצב את משרד התקשורת ב-25.5 מיליוני שקלים בהוצאה מותנית בהכנסה בהתאם לחוק התקשורת שם מתואר שתמלוגים מחברות הוט ו-YES יועברו למשרד התקשורת למימון הפקת חדשות מקומיות.

היו"ר משה גפני:


אנחנו מצביעים.

ה צ ב ע ה

פנייה מספר 109 – אושרה פה אחד

פנייה מספר 110 עד 112 – משרד ראש הממשלה, תיאום הפעולות בשטחים

יאיר אידר:


הפנייה נועדה לבצע העברה מהמשרד לפיתוח אזורי לתיאום הפעולות בשטחים בסך של 2 מיליון ו-140 אלף שקלים עבור פיתוח אתר טבילה בירדן. בנוסף היא נועדה לתגבר את תקציב תיאום פעולות בשטחים בסך 650 אלף שקלים עבור הוצאות לחימה בעופרת יצוקה ועבור תקצוב המחשוב, וב-5.1 בהוצאה מותנית.


בנוסף היא מבצעת שינויים פנימיים בתקציב המשרד בהתאם לסדרי העדיפויות הפנימיים.

היו"ר משה גפני:


למה אין הפרדה בסעיפים אלא הכל מגיע ביחד? טוב, אנחנו מצביעים.

ה צ ב ע ה

פניות מספר 110 עד 112 – אושרו

אני נמנעתי בהעברה הזאת. אני מבקש להפריד בדברים כאלה.

פנייה מספר 113 – קליטה

אופיר להב:


מדובר בהשלמת עודפים שלא עברו בבקשה הראשונה.

טמיר כהן:


לא, זה לא זה.

אופיר להב:


אם מדברים על שינויים פנימיים, כבר הצבענו על זה קודם.

טמיר כהן:


יש עוד אחד.

היו"ר משה גפני:


אנחנו מצביעים.

ה צ ב ע ה

פנייה מספר 113 – אושרה פה אחד

פניות מספר 114, 115 ו-118 – משרד המשפטים

אורי גבע:


הפנייה הזאת היא פנייה מרוכזת של כל יחידות משרד המשפטים.  אני אפרט את התוספות שניתנו למשרד המשפטים.


תקציב הסיוע המשפטי והסנגוריה הציבורית, סך של 50 מיליוני שקלים בהתאם לביצוע בפועל עד סוף השנה. התגבור הנוסף הוא תגבור של הנהלת בתי המשפט, ועדות החקירה, בסך של 14 מיליון שקלים, כאשר גם זה בהתאם לדרישות וביצוע הוועדה. בנוסף אנחנו מתגברים את הנהלת בתי המשפט, את תקציב המחשוב שלהם, בסך של 10 מיליון שקלים בהתאם לסיכום בין המשרדים וגם בהתאם לדרישות של הנהלת בתי המשפט. אנחנו מתגברים את תקציב רשות האכיפה והגבייה בסך של כ-7 מיליוני שקלים, וזה בהתאם להפרדה של רשות האכיפה והגבייה מהנהלת בתי המשפט. אנחנו מעבירים ממשרד השיכון לאפוטרופוס הכללי סך של מיליון וחצי שקלים. האפוטרופוס העביר למשרד השיכון, אבל לא נעשה ביצוע. זה בעצם תיקון טעות.

אמנון כהן:

השר יודע שאתה לוקח לו מיליון וחצי שקלים?

אורי גבע:


יודע גם יודע.

אמנון כהן:

צריך לשאול את השר.

היו"ר משה גפני:


בסדר, תתקשר אליו. בינתיים נצביע. אני חושב שזאת העברה חשובה. 

אורי גבע:


כן, זה חשוב מאוד.

היו"ר משה גפני:

אנחנו מצביעים.

ה צ ב ע ה

פניות מספר 114, 115 ו-188 – אושרו פה אחד

פניות מספר 116 ו-117 – משרד החוץ

פניה קירשנבאום:

זה לשכת הקשר?

אורי גבע:


לא. נתיב נמצא במסגרת משרד ראש הממשלה.


משרד החוץ תוקצב בתקציב חד פעמי של כ-17 מיליוני שקלים שמחולקים באופן הבא: מיליון שקלים עבור הוצאותיו בנוגע לביקור האפיפיור, כ-7 מיליוני שקלים לטובת ביתן אקספו בסין, יש לנו עוד כל מיני תוספות במסגרת הסיכומים.

היו"ר משה גפני:


למה אלה צריכים להיות הסכמים קואליציוניים? זה לא יכול להיות טיפול שוטף?

ניסן סלומינסקי:

זה לא קשור להסכמים. יש להם רזרבה והם מורידים מהרזרבה. 

היו"ר משה גפני:


הבנתי. אתה צודק.

ה צ ב ע ה

פניות מספר 116 ו-117 – אושרו פה אחד

פניות מספר 119 ו-120

אורי גבע:


מדובר בתגבור של רשות המסים בשני אופנים: האחד, תגבור הדיור של רשות המסים בהתאם לסיכום בינינו, ובמכס.

אמנון כהן:

אין להם דירה?

אורי גבע:


יש להם דירה קטנה. אנחנו מתגברים אותם בחקירות מע"מ תל-אביב, מע"מ 1 ומע"מ 2, גוש דן, בית המכס ביפו. בנוסף אנחנו מתגברים את שירותי העיבוד הממוכנים וזה להגברת מערך השרתים שלהם בשביל הטיפול בנושא החשבוניות הפיקטיביות.

היו"ר משה גפני:


בכמה כסף מדובר?

אורי גבע:


9 מיליוני שקלים.

היו"ר משה גפני:


אנחנו מצביעים.

ה צ ב ע ה

פניות מספר 119 ו-120 – אושרו פה אחד

פנייה מספר 123 – חינוך

משה שגיא:


הפנייה הזאת באה לתקצב את תוכנית שיפור הישגים וערכים שהשר והמנכ"ל הציגו בפני ועדת החינוך ובפני הממשלה. התקצוב של התוכנית בא לידי ביטוי בפנייה זאת.

היו"ר משה גפני:


אנחנו מצביעים.

ה צ ב ע ה

פנייה מספר 123 -  אושרה פה אחד

פניות מספר 124 עד 126, 129 – תשתיות לאומיות

אודי רנר:


הפנייה הזאת נועדה לתקצב סך של 6.7 מיליון שקלים עבור מחקרים באנרגיות מתחדשות באגף המדען הראשי של משרד התשתיות הלאומיות. זה בעקבות החלטת ממשלה שקוראת לשיתוף פעולה במחקרים עם הממשל האמריקאי כך שכל דולר שאנחנו שמים, הם משווים את הסכום.

היו"ר משה גפני:


אנחנו מצביעים.

ה צ ב ע ה

פניות מספר 124 עד 126 ו-129 – אושרו פה אחד

פניות מספר 127 ו-128 - חינוך

משה שגיא:


מדובר בפנייה שנוגעת פתיחת שנת הלימודים שנוגעת למספר נושאים שאמורים להיות מתוקצבים בפתיחת שנת הלימודים כמו חוק השילוב, כמו מתנ"סים, המורשת הלאומית לעולי אתיופיה ושורה של נושאים נוספים שבאים לידי ביטוי בפנייה הזאת.

היו"ר משה גפני:


אנחנו מצביעים.

ה צ ב ע ה

פניות מספר 127 ו-128 – אושרו פה אחד

פנייה מספר 92  ו-93

אמנון כהן:

זאת פנייה שהגיע רק עכשיו.

היו"ר משה גפני:


אנחנו ועדה פלורליסטית. גם מה שמגיע ברגע האחרון, אנחנו דנים בו ומאשרים כי לא רוצים לעכב.

יאיר אידר:


הפנייה נועדה לתקצב  פרוייקט עיר ללא אלימות בסך של 15 מיליון שקלים בהתאם להסכמים הקואליציוניים עם ישראל ביתנו.

היו"ר משה גפני:


אנחנו מצביעים.

ה צ ב ע ה

פניות מספר 92 ו-93 – אושרו פה אחד

אני חוזר לשתי פניות שהועלו קודם לכן. פנייה מספר 15.

עופר הוברמן:


הפנייה נועדה להגדיל את התקציב המיועד לרכישת מניות של בנק לפיתוח תעשייה שהמדינה מחויבת לרכוש מהציבור אם הוא מעונין בכך. לכן היה צריך להוסיף תקציב בסך 2.5 מיליון שקלים.

היו"ר משה גפני:


אנחנו מצביעים.

ה צ ב ע ה

פנייה מספר 15 – אושרה

אני חוזר לפנייה מספר 70 - משרד התעשייה, המסחר והתעסוקה, עמוד 11.

מר שטיינמץ, אני מביא את זה להצבעה. אני אצביע בעד ואני לא אבקש רביזיה. מבחינתי, עם כל הכבוד, עם לא יתקיים דיון עם השר על מכלול הנושאים שעלו כאן, אני אומר לך שלא תביאו פניות כי אני פשוט לא אביא אותן לדיון. 

אמנון כהן:

אני יכול גם להוריד את הרביזיה שלי בקשר למעונות ילדים?

היו"ר משה גפני:


בסדר. זה לא יגיע לרביזיה אלא אני פשוט לא אביא יותר העברות של משרד התעשייה.

אמנון כהן:

בהזדמנות זו, אני מוריד את הרביזיה שלי.

היו"ר משה גפני:


עם כל הכבוד, אני אמרתי גם בישיבה הקודמת שאני מבקש בדרג הבכיר של המשרד לקיים דיון. היה כאן דיון בוועדה והובטח מה שהובטח אבל לא עמדו בזה. הייתה אמירה שכל הזמן אתה מעביר לי את הפתקים האלה שאמרו שלא מעניין אותנו לא גפני ולא מישהו אחר. תאמין לי, אני יותר מצדיק שאני מאשר עכשיו העברות. 


אנחנו מצביעים על אישור פנייה מספר 70.

ה צ ב ע ה

פנייה מספר 70 – אושרה פה אחד

אמנון כהן:

אני מבקש להוריד את הרביזיה שלי משבוע שעבר.

היו"ר משה גפני:


נוריד את הרביזיה. את עדכון העודפים אני משאיר עד הפגישה עם השר.


אני מאחל לכולם שנה טובה, כתיבה וחתימה טובה, וגם לעיתונאים הנכבדים שעושים מלאכה נאמנה.

קריאה:

יש כאן פנייה של סופה לנדבר.

היו"ר משה גפני:


את לא פנייה אלא הודעה.

אמנון כהן:

תצביע על ההודעה. זה יקצר את הזמן.  זה יקצר את הזמן ב-21 ימים. קולטים עלייה מסיבית ולא יכולים לבצע.

הישיבה ננעלה בשעה 15:00

